શરૂઆતમાં વિદ્યાર્થીને ના સમજાયેલ બાબત જ્યારે શિક્ષકની મદદ દ્વારા સમજાય છે ત્યારે એ અનુભવ શિક્ષક માટે આનદદાયક હોય છે. તમે એક શિક્ષક તરીકે જ્યારે એવા વિદ્યાર્થીને શીખવવામાં સફળ થાઓ છો જેના માટે એવું માનવામાં આવતું હોય કે એ ક્યારેય શીખી નહીં શકે તો એ એક સિદ્ધિ મેળવ્યાનો અનુભવ કરાવે છે. આ સિદ્ધિ મળ્યાનો આનંદ તમને આ વ્યવસાયમાં નડેલ બધી મુશ્કેલીઓને ભૂલવામાં ઉપકારક નીવડે છે.